CERCETAT PENTRU PORNOGRAFIE INFANTILĂ ȘI VIOL
Polițiștii Serviciului de Combatere a Criminalității Organizate Sălaj, împreună cu procurorii Direcției de Investigare a Infracțiunilor de Criminalitate Organizată și Terorism – Biroul Teritorial Sălaj, au documentat activitatea infracțională a unui bărbat, cercetat pentru săvârșirea infracțiunilor de pornografie infantilă și viol săvârșite asupra unui minor, în formă continuată.
Din materialul probator administrat a rezultat că, în luna decembrie 2023, bărbatul ar fi inițiat o relație sentimentală cu o persoană vătămată minoră (12 ani), cu care ar fi întreținut în mod repetat relații sexuale, până în luna martie 2024.
De asemenea, s-a reținut că, în aceeași perioadă, acesta ar fi produs materiale pornografice cu victima minoră, pe care le-ar fi deținut și stocat în telefonul său mobil.
La data de 6 martie 2024, procurorii Direcției de Investigare a Infracțiunilor de Criminalitate Organizată și Terorism – Biroul Teritorial Sălaj au dispus reținerea bărbatului, pentru 24 de ore.
La data de 7 martie 2024, a fost sesizat judecătorul de drepturi și libertăți din cadrul Tribunalului Sălaj, cu propunerea de arestare preventivă a acestuia, pentru 30 de zile.
Suportul de specialitate a fost asigurat de Direcția Operațiuni Speciale din Poliția Română.
Facem precizarea că, pe parcursul întregului proces penal, persoanele cercetate beneficiază de drepturile și garanțiile procesuale prevăzute de Codul de procedură penală, precum și de prezumția de nevinovăție.